Hokusai

Katsushika Hokusai (jaapani keeles 葛飾北斎; 23. september 1760 Edo – 18. aprill 1849 Edo) oli Jaapani ukiyo-e koolkonna kunstnik Edo perioodi (1600–1867) ajal.

Hokusai sündis kunstkäsitööliste peres. Juba viieaastaselt näitas ta üles huvi maalikunsti vastu ning õppis lapsena mitmesuguseid käsitöövorme.Lane, Richard. 2022. „Hokusai: Japanese artist“ Encyclopedia Britannica Hokusai | Japanese artist | Britannica  Hokusai katsetas paljude kunstivormide ja -koolkondade võtetega ning huvitus ka välismaistest tehnikatest ja visuaalidest. Tema loomepärand on märkimisväärselt suur. Tema teeneks loetakse seda, et kui ukiyo-e stiilis oli varem kujutatud peamiselt kõrgseltskonna elu motiive, siis Hokusai hakkas kujutama ka teiste Jaapani ühiskonnaklasside igapäevaelu ja esteetikat, sealhulgas loodust, loomi ja religioosseid tavasid.

 Looming 
pisi|220px|Katsushika Hokusai "Kanagawa suur laine" sarjast "36 Fuji vaadet". Värviline puulõige. Metropolitani Kunstimuuseum, New York
Hokusai on kuulsaim Jaapani värvilise trükigraafika esindaja. Suuremas osas oma loomingust kujutas ta humoristlikult rahvalikke tüüpe. Euroopas sai ta aga eriti kuulsaks oma looduspiltidega.

Hokusai, kes on maailmas tuntuim Jaapani kunsti esindaja, on irooniliselt kõige vähem jaapanipärane Jaapani kunstnik. Jaapani kunstist tuntuim puulõige "Kanagawa suur laine" ei ole sugugi niiväga jaapanipärane.

Kõige tuntum on Hokusai värvilise puulõike sari "36 Fuji vaadet". Kuid ta lõi seeriaid ka kuulsate sildade ja koskede vaadetest. "36 Fuji vaadet" (富嶽三十六景 Fugaku Sanjūrokkei) on loodud ukiyo-e tehnikas vahemikus 1826–1833. See seeria koosneb 46 pildist (10 lisandusid hiljem).

Tuntud on ka shunga "Kalamehe naise unistus".

Enne Hokusaid joonistasid ukiyo-e kunstnikud nagu Utamaro ja Kunsai linde ja lilli raamatute illustratsioonideks. Hokusai oli esimene kunstnik, kes hakkas lindudest ja lilledest eraldi kunstiteoseid looma. 

Hokusai on enam kui 30 000 teose autor. Ta on teinud siidimaali, puulõikeid, pildialbumeid, maale, visandeid, illustratsioone ja erootilisi illustratsioone.

 Galerii 

 Vaata ka 
 Puulõige
 Kitagawara Utamoro
 Hiroshige
 ukiyo-e
 36 Fuji vaadet

 Viited 

 Välislingid 

Hokusai muuseum
Katsushika Hokusai
Hokusai ja Jaapani kunst

Kategooria:Jaapani kunstnikud
Kategooria:Sündinud 1760
Kategooria:Surnud 1849